Aika ma 2.10. klo 10.00–12.00

Paikka Uudenkaupungin kirjasto

Läsnä Katarina Kapiainen, Turku

Olli Hirvonen, Turku

Anni Salonen, Laitila

Tiina Salo, Raisio

Eila Polojärvi, Uusikaupunki

Tiina Viik, Uusikaupunki

Poissa Sari Saarela, Kaarina

Viktoria Kulmala, Lieto

Gunilla Ritkaew, Kemiönsaari

1. **Kokouksen järjestäytyminen**

Katarina Kapiainen kirjoittaa muistion.

1. **Maakunnallinen ikääntyneiden kirjastopalveluiden hanke**

Hankehakemus on kutakuinkin valmis, Ulla-Maija vie sen AVI:n avautuneeseen hakemusportaaliin. Hanke sijoittuu ensisijaisesti teeman 1 alle, ja mikäli useampia teemoja saa merkitä, myös teema 2 sopii hankkeeseen.

1. **Muut esille tulevat asiat**

Keskusteltiin kulttuurin saatavuuden edistämisestä eri kohderyhmille (mm. perintörahaston turvin). Laitoskirjastoja ei enää juurikaan ole, miten kirjastopalveluita voidaan ulottaa tehostetun palveluasumisen yksiköihin ja tehdä kirjastopalveluista aidosti saavutettavia? Digitaalisuuden opastaminen yksi keino, mutta kuinka mahdollista se on? Espoon kokeilu, että kirja tulee postitse kotiin? Tarvittaisiin yhteistyötä hyton kanssa. Tabletti voisi olla yksi ratkaisu, joka tekisi Celian lisäksi muutkin kulttuuripalvelut (verkkolukupiirit palvelutaloihin ja koteihin) saataviksi, mutta digitaidot vaativat paljon opastusta. Entä ne, jotka eivät asu laitoksissa vaan kotona viimeiseen asti, miten saadaan hyton ja palveluneuvonnan avulla palveluita saavutettaviksi, tai ainakin edes tietoa eteenpäin?

Kirjastojen esteettömyys puhuttaa. Liikuntaesteiset osataan nykyään huomioida melko hyvin, mutta näkövammaisten palveluihin pitäisi kiinnittää enemmän huomiota. Mm. kirjastojen nettisivujen esteettömyys ja näkövammaisille sopivat pohjakartat ja opasteet tulisi miettiä kuntoon joka kirjastossa, kirjastot olisi hyvä käydä koehenkilön tms. kanssa läpi. Kirjastojen palveluista voisi viestiä paremmin näkövammaisille tai muille esteellisille ryhmille. Esimerkiksi Celian uudistuneista palveluista ja kirjaston muista palveluista voitaisiin viestiä alueellisille yhdistyksille. Turussa aiotaan lähettää viestiä yhteistyökumppaneille, pyritään muokkaamaan tästä viestistä sellainen, että sen saisi sellaisenaan jakoon myös muissa kunnissa (ei vain Vaski-kirjastoissa).

Raisiossa järjestetään 24.10. Samalla viivalla -saavutettavuustapahtuma. Luvassa on apuväline-esittelyä, huuliohjattava tietokone ym. Tapahtumaa olisi hyvä mainostaa muille kirjastoille, jos muualtakin päästäisiin tutustumaan saavutettavuuteen. Raisio voisi myös välittää eteenpäin kontaktilistansa, jotta samalla sabluunalla voitaisiin järjestää vastaavia tapahtumia muissakin kirjastoissa. Esimerkiksi Turku olisi kiinnostunut saamaan muutaman esittelijän pääkirjaston aulaan 29.11. järjestettävän maakunnallisen koulutuksen yhteyteen.

Vapaaehtoisista lukijoista toivotaan maakunnallista kampanjaa. Turku jakaa mainosmateriaalinsa muille ja antaa omat vinkkinsä mainostamiseen, lisäksi toiminnan aloittamisesta laaditaan jonkinlainen rautalankamalli. Turku jakaa myös päivitetyn kirjalistansa muille kirjastoille. Muiden kirjastojen vapaaehtoiset voivat liittyä Turun hallinnoimaan Facebook-ryhmään ja keskustella siellä lukukokemuksistaan.

1. **Seuraava kokous**

Seuraava kokous pidetään Turun kaupunginkirjastossa tiistaina 7.11. aamulla 9-10 alkaen, keskustellaan liikenneyhteyksien kannalta parhaasta aloitusajasta sähköpostitse.